
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv


Pielikums
Jelgavas valstspilsētas pašvaldības
izpilddirektora vietnieces Datums skatāms laika zīmogā rīkojumam ADM/2.2-10-ip/26/228

Jelgavas valstspilsētas pašvaldības iestāde “Centrālā pārvalde” izsludina konkursu uz Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas locekļa palīga amatu  (uz nenoteiktu laiku) 

Darba pienākumu apraksts:
1. piedalīties bāriņtiesas sapulcēs, pārrunās, tehniski nodrošinot sapulču un pārrunu protokolēšanu atbilstoši Ministru kabineta noteikumiem;
2. sagatavot uzaicinājumus personām ierasties bāriņtiesā;
3. sagatavot un nosūtīt pieprasījumus un nepieciešamos dokumentus apliecību par sociālo garantiju saņemšanai; 
4. sagatavot un noformēt sarakstes dokumentus ar institūcijām un fiziskām personām;
5. pārraudzīt normatīvajos aktos noteiktajā kārtībā ārpus ģimenes aprūpē esošo bērnu lietas, aizgādnībā esošo personu lietas, kā arī bērnu mantiskās lietas un kārtot ar tām saistītos jautājumus; 
6. organizēt ārpus ģimenes aprūpē ievietoto bērnu un aizgādnībā esošo personu dzīves apstākļu pārbaudi;
7. piedalīties dzīves apstākļu pārbaudēs, veikto sarunu protokolus atbilstoši normatīvajiem aktiem; 
8. sagatavot, noformēt dokumentu un lēmumu projektus, noskaidrot personas, kuras varētu sniegt paskaidrojumus un pieprasīt lietas izskatīšanai nepieciešamos dokumentus;
9. veikt datu tehnisku ievadīšanu datu bāzēs (BARIS);
10. piedaloties piemērotu aizbildņu, aizgādņu un audžuģimeņu meklēšanā, pārskatu sagatavošanā un aktualizēšanā par bērnu un aizgādnībā esošo personu interešu aizsardzībā veiktajām darbībām.
      
Prasības pretendentam: 
Par bāriņtiesas locekļa palīgu var būt persona:
1. kura ir Latvijas Republikas pilsonis vai nepilsonis;
2. kurai ir vismaz pirmā līmeņa profesionālā augstākā izglītība;
3. kura ir apguvusi speciālās zināšanas bērnu tiesību aizsardzības jomā;
4. kura prot valsts valodu augstākajā līmenī (vismaz C1);
5. kurai ir nevainojama reputācija.
6. par bāriņtiesas priekšsēdētāja palīgu nevar būt persona, uz kuru attiecināms kāds no šā likuma 11. panta 1., 2., 3., 4., 5., 6., 7. un 8. punktā minētajiem ierobežojumiem;
7. par priekšrocību tiks uzskatīta pieredze valsts vai pašvaldības institūcijā, īpaši bērnu tiesību aizsardzības, ģimenes tiesību, administratīvo tiesību vai civiltiesību jomā.
8. zināšanas par Latvijas Republikas normatīvajiem aktiem, kas regulē bāriņtiesu darbību, administratīvo procesu, civiltiesības, ģimenes tiesības un bērnu tiesību aizsardzību.
9. spēja analizēt sarežģītas tiesiskas situācijas un pieņemt pamatotus secinājumus.
10. precizitāte, augsta atbildības sajūta un spēja patstāvīgi organizēt darbu, augsta  stresa noturība un atbildības sajūta, labas komunikācijas un sadarbības prasmes;
11. izpratne par bāriņtiesas darba organizāciju tiks uzskatīta par priekšrocību;
12. darba pieredze dokumentu (lēmumu, prasības pieteikumu tiesai, u.c. dokumentu) izstrādē;
13. labas datorprasmes darbā ar MS Office, Word, Excel, BARIS, NAMEJS un citām informācijas tehnoloģiju programmām.

Pieteikuma dokumenti:
1. pieteikumu, nepārsniedzot vienu A4 lapu;
2. dzīves, darba un profesionālās pieredzes aprakstu (CV), norādot darba periodus, izglītības līmeni, darba pienākumus, valodu prasmes, kā arī prasmes darbā ar digitālajiem rīkiem un informācijas komunikācijas tehnoloģijām; 
3. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
4. apliecinājumu par piekrišanu personas datu (atsauksmes) apstrādei (1. pielikums);
5. apliecinājumu, ka uz pretendentu nav attiecināmi Bāriņtiesu likuma 11.pantā noteiktie ierobežojumi (2.pielikums);
6. valsts valodas prasmes apliecību pretendentiem, kuriem latviešu valoda nav dzimtā valoda.

	Pieteikums un tam pievienotie dokumenti jāiesniedz līdz 2026.gada 14.augusta plkst. 14:00  (ieskaitot) Jelgavas valstspilsētas pašvaldības iestādes “Centrālā pārvalde” Klientu apkalpošanas centrā Lielajā ielā 11, Jelgavā, 131.kabinetā ar norādi “Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas locekļa palīga amata konkursam” vai iesūtīt elektroniski, parakstītu ar drošu elektronisko parakstu, uz e-pastu liene.kazaine@jelgava.lv, tālrunis uzziņām: 63081719. Pēc šī termiņa iesniegtie vai iesūtītie pieteikumi netiks izskatīti.

Ar konkursa publikācijas pielikumu, kas pretendentam jāaizpilda un jāiesniedz kopā ar pieteikuma dokumentiem var iepazīties:
https://www.jelgava.lv/sludinajumi-vakances-noma/vakances/ 

Amats klasificēts ar profesijas klasifikatora kodu 3412 07, 7.amata saime, II līmenis, 8.mēnešalgu grupa, ar mēnešalgu 1509,00 euro bruto.

Piesakoties konkursam uz vakanto amatu, kandidāts piekrīt savu personas datu apstrādei atlases konkursa mērķim - pretendentu atlases nodrošināšanai. Personas datu apstrādes pārzinis ir Jelgavas valstspilsētas pašvaldība. Personas dati tiks glabāti sešus mēnešus no konkursa rezultātu paziņošanas brīža. Papildus informācija par Jelgavas valstspilsētas pašvaldības personas datu apstrādi skatāma pašvaldības tīmekļvietnē sadaļā “Personas datu apstrāde” paziņojumā datu subjektiem – personāla atlases procesa dalībniekiem (pretendentiem).

Pašvaldības izpilddirektora vietniece                               		                  L.Daugaviete





1. pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
bāriņtiesas locekļa palīga amata 
 konkursa publikācijai


Piekrišana personas datu (atsauksmes) apstrādei

Amats uz kuru pretendē: _________________________________________________
Es, …………………………….. (vārds, uzvārds) zemāk parakstījies/-usies, apliecinu, ka esmu informēts/-ta un piekrītu, ka darba devējs nepieciešamības gadījumā ir tiesīgs lūgt atsauksmi par manu darbu no bijušajiem darba devējiem, ko esmu norādījis/-usi savos pieteikuma dokumentos, saziņai izmantojot publiski pieejamos darba devēja kontaktus.
Informācija par personu datu apstrādi: 
Pārzinis datu apstrādei, saskaņā ar Vispārīgo datu aizsardzības regulu ir Jelgavas valstspilsētas pašvaldība (turpmāk – pašvaldība), reģistrācijas Nr.40900039904, adrese: Jelgava, Lielā iela 11, LV-3001, e-pasts: pasts@jelgava.lv , tālrunis: 63005535, 63005538. 
Mērķis personas datu apstrādei ir atsauksmes par amata pretendenta darbu no iepriekšējiem darba devējiem iegūšana, lai izvērtētu vakantajai amata vietai atbilstošāko pretendentu, ņemot vērā pretendenta darba pieredzi.  
Atsauksmē sniegtā informācija būs pieejama tikai tiem darbiniekiem, kuri darba devēja uzdevumā izvērtē un pieņem lēmumu par pretendenta atbilstību amatam un pieņemšanu darbā.
Personas dati tiks glabāti 6 mēnešus no konkursa rezultātu paziņošanas brīža. 
Piekrišanu personas datu apstrādei ir iespējams atsaukt jebkurā brīdī, par to rakstiski informējot  pārzini, tomēr piekrišanas atsaukšanas gadījumā, pretendentam jāņem vērā, ka atsauksmes nesaņemšana var ietekmēt amata atlases izvērtēšanas procesa rezultātu.  
Pretendentam ir tiesības vērsties pie pārziņa, lai veiktu datu labošanu vai dzēšanu, vai apstrādes ierobežošanu vai iebilst pret datu apstrādi, ja tiek konstatēta prettiesiska to apstrāde. 
Gadījumos, ja ir interese saņemt detalizētāku informāciju, tiek konstatēti personas datu aizsardzības pārkāpumi vai pastāv aizdomas par iespējamu pārkāpumu, aicinām vērsties pie pārziņa vai sazināties ar pašvaldības datu aizsardzības speciālistu (dati@jelgava.lv). 
Sūdzības par personas datu aizsardzības pārkāpumiem var tikt iesniegtas personas datu uzraudzības iestādei – Datu valsts inspekcijai (adrese: Elijas iela 17, Rīga, LV-1050).
			    
          (datums)                                           (paraksts










2.pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
bāriņtiesas locekļa palīga amata 
 konkursa publikācijai

APLIECINĀJUMS

Es, __________________________________________________________________
					(vārds, uzvārds)
pretendents(e) uz Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas locekļa palīga amatu, apliecinu, ka uz mani nav attiecināmi Bāriņtiesu likuma 11.pantā noteiktie ierobežojumi:
1) man nav pārtrauktas vai atņemtas bērna aizgādības tiesības;
2) neesmu sodīta par tīša noziedzīga nodarījuma izdarīšanu (neatkarīgi no sodāmības dzēšanas vai sodāmības noņemšanas), izņemot gadījumu, kad pēc sodāmības dzēšanas vai sodāmības noņemšanas kvalifikācijas komisija izvērtējusi, vai tas nekaitē bērnu un aizgādnībā esošo personu tiesību un interešu aizsardzībai, un atļāvusi šai personai veikt darbu bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amatā;
3) neesmu atbrīvota no kriminālatbildības, soda vai soda izciešanas par tīša noziedzīga nodarījuma izdarīšanu;
4) neesmu saukta pie kriminālatbildības par tīša noziedzīga nodarījuma izdarīšanu, bet kriminālprocess ir izbeigts sakarā ar noilgumu, izlīgumu, apžēlošanu vai amnestiju;
5) neesmu notiesātais, apsūdzētais vai aizdomās turamais kriminālprocesā par tīša noziedzīga nodarījuma izdarīšanu;
6) neesmu pārkāpusi bērna tiesību aizsardzību reglamentējošos normatīvos aktus;
7) neatrodos aizgādnībā;
8) neesmu alkohola, narkotisko, psihotropo vai toksisko vielu atkarībā. 
Apliecinu, ka atbildu par amatu konkursam iesniegto dokumentu un tajos ietverto ziņu pareizību normatīvajos aktos noteiktajā kārtībā.
			
           (datums)                                           (paraksts)

